Ny sesong av «Homeland» bekreftet
«Homeland» er blitt fornyet, og i 2015 kommer det 12 nye episoder av dramaserien hvor Claire Danes spiller hovedrollen. Den fjerde sesongen fikk en femmer på terningen av VGs anmelder, og nå er det klart at det kommer en femte sesong. - I sin fjerde sesong, har «Homeland» gjenoppfunnet seg selv. Programmet fortsetter å fange oppmerksomheten til en hengiven fanskar. Med tankevekkende, relevante og vanedannende historier, har seriuen blitt omfavnet, dissekert og mye debattert uke etter uke. Vi gleder oss til å se mer av den komplekse serien i 2015, sa Showtime-sjef David Nevins i en uttalelse i følge TV Line. Her til lands sendes serien på TV 2.
Claire Danes (35) vil fortsette i rollen som Carrie Mathison i en femte sesong av kritikerroste «Homeland».